Likumprojekts

**Grozījumi Ceļu satiksmes likumā**

Izdarīt Ceļu satiksmes likumā (Latvijas Republikas Saeimas un Ministru Kabineta Ziņotājs, 1997, 22. nr.; 2000, 3., 14., 15. nr.; 2001, 6. nr.; 2003, 17. nr.; 2005, 13. nr.; 2006, 2. nr.; 2007, 3., 7., 21. nr.; 2008, 13. nr.; 2009, 1., 7., 14. nr.; Latvijas Vēstnesis, 2010, 86., 151. nr.; 2011, 46., 99., 201., 204. nr.; 2012, 41., 200. nr.; 2013, 243. nr.; 2014, 186., 228. nr.; 2015, 251. nr.; 2016, 241. nr.; 2017, 90., 113., 231. nr.) šādus grozījumus:

1. Izteikt 16. panta 6.1 daļu šādā redakcijā:

„(61) Pirmreizējo valsts tehnisko apskati Latvijā un ārvalstīs iepriekš nereģistrētai traktortehnikai, kuru motora darba ilgums nepārsniedz 250 motorstundu, veic ne vēlāk kā 24 mēnešus pēc tam, kad attiecīgais transportlīdzeklis pirmoreiz reģistrēts Latvijā. Reģistrējot šādus transportlīdzekļus, vienlaikus tiek dota atļauja piedalīties ceļu satiksmē uz 24 mēnešiem. Turpmākās tehniskās apskates veic katru gadu, ievērojot termiņu, kāds norādīts atļaujā piedalīties ceļu satiksmē.”

2. 23. pantā:

izteikt septīto daļu šādā redakcijā:

„(7) Traktortehnikas vadītāja apliecību kategorijām atbilst šādas traktortehnikas grupas:

1) TR1 — traktori, lauksaimniecības pašgājējmašīnas, komunālās mašīnas, universālās pašgājējmašīnas, ekskavatori, iekrāvēji un cita speciālā pašgājējtehnika ar pilnu masu līdz 7500 kilogramiem;

2) TR2 — visi traktori, lauksaimniecības pašgājējmašīnas, komunālās mašīnas, universālās pašgājējmašīnas, buldozeri, ekskavatori, iekrāvēji un cita speciālā pašgājējtehnika;

3) TR3 — meža mašīnas, ekskavatori, iekrāvēji un cita speciālā pašgājējtehnika;

4) TR4 — ceļu būves mašīnas, buldozeri, ekskavatori, iekrāvēji un cita speciālā pašgājējtehnika.”

izteikt devīto daļu šādā redakcijā:

„(9) Speciālo militāro tehniku ir tiesīgs vadīt profesionālā dienesta karavīrs vai zemessargs, kam piešķirta TR1 vai TR2 kategorijas traktortehnikas vadītāja apliecība.”

3. Aizstāt 24. panta pirmās daļas 6. punktā burtu “A” ar burtu un skaitli “TR1”.

4. Papildināt pārejas noteikumus ar 40. punktušādā redakcijā:

„40. Traktortehnikas vadītāju apliecības, kas izsniegtas līdz 2019. gada 1. janvārim, ir derīgas līdz to derīguma termiņa beigām.”

Likums stājas spēkā 2019. gada 1. janvārī.

Zemkopības ministrs Jānis Dūklavs